Diari Oficial de la Generalitat Valenciana


Sumari del DOGV 5923, del 30-12-2008 (2008/14228)

Pròrroga de l'acord marc subscrit entre la Generalitat i les nou entitats adjudicatàries del concurs CNMY05/DGPD/26.
--------------------------------------------------------------------------------------------------------------------

### Dades del document

Número de DOGV
:   5923

Data del DOGV
:   30-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14034


Data del document
:   15-12-2008

Organisme emissor
:   Conselleria d'Economia, Hisenda i Ocupació

Tipus de document
:   Anunci

Anàlisi jurídica

 Descriptors 

:   * contracte de serveis
    * licitació
    * adjudicació de contracte administratiu

Pròrroga de l'acord marc subscrit entre la Generalitat i les nou entitats adjudicatàries del concurs CNMY05/DGPD/26.  
 [2008/14461]  
Expedient: 26/2005 CNMY05/DGPD/26.  
Objecte: servici per a la selecció d'entitats financeres per a la prestació de determinats servicis financers a la Generalitat i a l'Institut Valencià de Finances.  
El 30 de desembre de 2005 es va firmar un acord marc entre la Generalitat i cada una de les nou entitats adjudicatàries del concurs CNMY05/DGPD/26, que establix les condicions tècniques, econòmiques i financeres dels servicis financers a la Generalitat. Este acord, que va entrar en vigor l'1 de gener de 2006, té una duració de tres anys, fins al 31 de desembre de 2008, prorrogables per altres tres, per acord de les parts abans del seu acabament (clàusula 12.1 del plec de clàusules administratives del concurs).  
Vist l'informe emés per l'Àrea de Tresoreria, que recull en el seu annex les noves condicions financeres acordades amb les entitats adjudicatàries, i a proposta del director general de Pressupostos i Despeses, resolc:  
Prorrogar l'acord marc de 30 de desembre de 2005 amb les mateixes entitats financeres adjudicatàries que a continuació es detallen, fins al 31 de desembre de 2009, i incorporar-hi les noves condicions financeres acordades.  
a) Primer rang:  
- Agrupación Cajas Rurales (Ruralcaja)  
- Caixa d'Estalvis i Pensions de Barcelona (La Caixa)  
- Banco Santander  
- Banco de Valencia  
- Caixa d'Estalvis de València, Castelló i Alacant (Bancaixa)  
- Caja de Ahorros del Mediterráneo (CAM)  
- Banco Bilbao Vizcaya Argentaria (BBVA)  
b) Segon rang:  
- Caja de Ahorros y Monte de Piedad de Zaragoza, Aragón y Rioja (Ibercaja)  
- Caixa d'Estalvis de Catalunya (Caixa Catalunya)  
Contra la present resolució, que posa fi a la via administrativa, es podrà interposar potestativament recurs de reposició davant del conseller d'Economia, Hisenda i Ocupació, en el termini d'un mes comptat des de l'endemà de la notificació d'esta resolució, o bé, directament recurs contenciós administratiu davant la sala de la dita jurisdicció del Tribunal Superior de Justícia de la Comunitat Valenciana, en el termini de dos mesos, comptat des de l'endemà de la notificació d'esta resolució. En cas que s'interpose recurs de reposició, no es podrà interposar recurs contenciós administratiu fins que aquell siga resolt expressament o s'haja produït la desestimació presumpta. Tot això sense perjudici que s'utilitze qualsevol altre recurs que s'estime oportú.  
València, 15 de desembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.